બીજા દિવસે સવારે માણેકશાએ નાહીધોઈ પૂજાના વસ્ત્રો ધારણ કરી મંદિરમાં પૂજા, અર્ચના કરી. પોતાને વ્રત હોવાની જાહેરાત કરી અને પછી દેવદર્શને જવાનું કહી ઘરેથી નીકળ્યા. આ ઘટના સાસુ-વહુ માટે કોઈ ચમત્કારથી કમ નહોતી. બન્નેંની આંખોમાંથી હર્ષના આંસુ સરી પડ્યાં. લાંબી સમયાવધિ પછી આજે માણેકશા પુન: ધર્મ માર્ગે વળ્યા હતા. જિનપ્રિયા તથા આનંદરતિ બન્નેએ મનોમન ગુરુદેવનો આભાર માની, અંતરથી તેમને વંદના કરી.